b'\n_START_ARTICLE_\nAugusta af Heurlin\n_START_PARAGRAPH_\nAugusta af Heurlin, o.s. Bergbom (6. tammikuuta 1847 Viborg \xe2\x80\x93 3. syyskuuta 1918 Vaasa) oli suomalainen j\xc3\xa4rjest\xc3\xb6aktiivi 1900-luvun vaihteen molemmin puolin._NEWLINE_Heurlin liittyi 1880-luvulla Suomen Naisyhdistykseen ja johti Naisyhdistyksen 1900 perustamaa valmistavaa ammattikoulua. H\xc3\xa4n oli 1911 kutsumassa eri naisyhdistyksi\xc3\xa4 perustamaan Suomen Naisten Kansallisliittoa. h\xc3\xa4n toimi Raittiuden Yst\xc3\xa4vien keskushallituksessa vuosina 1886\xe2\x80\x931887 ja oli organisoimassa ensimm\xc3\xa4isten eduskuntavaalien yhteydess\xc3\xa4 j\xc3\xa4rjestetty\xc3\xa4 ker\xc3\xa4yst\xc3\xa4, jonka tuotto suunnattiin keuhkotautiparantoloiden rakentamiseen. Ker\xc3\xa4ys toteutettiin Raittiuden Yst\xc3\xa4vien nimiss\xc3\xa4. Kun ker\xc3\xa4ys onnistui, sen varojen k\xc3\xa4yt\xc3\xb6st\xc3\xa4 ja kasvattamisesta huolehtimaan perustettiin \xe2\x80\x9dToimikunta v\xc3\xa4h\xc3\xa4varaisten keuhkotautisten hyv\xc3\xa4ksi\xe2\x80\x9d -j\xc3\xa4rjest\xc3\xb6, jonka j\xc3\xa4senen\xc3\xa4 af Heurlin toimi 1907\xe2\x80\x931918._NEWLINE_Vuonna 1905 Heurlin perusti Koulukeittoyhdistyksen huolehtimaan, ett\xc3\xa4 kansakoululaisille pyritt\xc3\xa4isiin tarjoamaan koulussa l\xc3\xa4mmin keitto, sill\xc3\xa4 varsinkin syrj\xc3\xa4seutujen lapsilla oli pitkien koulumatkojen vuoksi vaikeuksia. Heurlinin t\xc3\xa4ytt\xc3\xa4ess\xc3\xa4 70 vuotta 1917 h\xc3\xa4nen kunniakseen vietettiin kansalaisjuhla ja perustettiin h\xc3\xa4nen nime\xc3\xa4\xc3\xa4n kantava rahasto. Heurlin lahjoitti varat Koulukeittoyhdistykselle. Yhdistyksen toiminnan hiipuessa varat siirtyiv\xc3\xa4t 1923 Suomalaiselle Konkordia-liitolle ja vuonna 1955 rahasto yhdistettiin Paula af Heurlinin rahastoon._NEWLINE_Af Heurlinin velji\xc3\xa4 olivat Kaarlo Bergbom ja Ossian Wuorenheimo.'